અઝીઝે દાવો કર્યો કે તે પણ એવું એટલા માટે કરી રહ્યું છે કારણ કે તે જાણે છે કે જો વાતચીત થઇ તો કાશ્મિર સહિતનાં તમામ મુદ્દાઓ સામે આવશે. ભારત આ મુદ્દાઓ પહેલાથી જ વાત કરવા નથી ઇચ્છતું. પાકિસ્તાન તો ભારત સાથે ઘણા મુદ્દાઓ પર વ્યાપક ચર્ચા કરવા માંગે છે. જેમાં કાશ્મીર, સિયાચીન, સીરક્રિક, આર્થિક સહકાર, વેપાર, વિઝા અને માછીમારોને પકડાવા જેવા મુદ્દાઓનો સમાવેશ થાય છે. અઝીજે એવો પણ દાવો કર્યો કે ભારતીય સેનાએ સિયાચીનનાં મુદ્દે બંન્ને સરકારો વચ્ચે પહેલા થયેલી સમજુતી ફગાવી દીધી હતી કારણ કે આ ગ્લેશિયર સાથે તેનાં હિતો જોડાયેલા છે.